Source: http://ec.europa.eu/civiljustice/bankruptcy/bankruptcy_lat_mt.htm
Timestamp: 2016-06-29 18:19:24+00:00
Document Index: 1066002

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'qorti ']

Kummissjoni Ewropea - Network gudizzjarju ewropew - Falliment - Latvja
> Latvja
L-aħħar aġġornament: 19-01-2007
Falliment - LatvjaDin il-paġna issa skadiet. L-aġġornament qed jitħejja bħalissa u jkun disponibbli fil-Portal Ewropew tal-Ġustizzja elettronika.
X’inhuma t-tipi u l-għanijiet differenti ta’ proċedimenti ta’ falliment? 2.
X’inhuma l-kondizzjonijiet biex jinfetaħ kull wieħed mit-tipi ta’ proċediment ta’ falliment? 3.
X’funzjoni għandhom id-diversi parteċipanti f’kull wieħed mit-tipi ta’ proċediment? 4.
X’inhuma l-effetti tal-ftuħ ta’ proċedimenti? 5.
X’inhuma r-regoli speċifiċi relatati ma’ ċerti kategoriji ta’ talbiet? 6.
X’inhuma r-regoli li jirrigwardaw l-atti ta’ detriment? 7.
X’inhuma l-kondizzjonijiet għall-preżentazzjoni u l-ammissjoni tat-talbiet? 8.
X’inhuma r-regoli dwar il-proċedura ta’ riorganizzazzjoni? 9.
X’inhuma r-regoli dwar il-proċeduri ta’ stralċ? 10.
X’inhuma l-kondizzjonijiet għat-tmiem tal-proċedimenti? 1. X’inhuma t-tipi u l-għanijiet differenti ta’ proċedimenti ta’ falliment?
Skond il-leġiżlazzjonijiet nazzjonali l-falliment huwa l-istat li jkun fih id-debitur meta ma jkunx jista’ jħallas l-obbligi ta’ dejn tiegħu. Il-falliment jiġi ddeterminat b’sentenza tal-qorti.Il-ftuħ ta’ proċedimenti ta’ falliment jista’ jirriżulta f’dan li ġej:restawrazzjoni – riżoluzzjoni ta’ stat ta’ falliment bit-twettiq ta’ miżuri ppjanati bl-iskop li jiġi evitat falliment possibbli ta’ debitur u li tirrestawra s-solvibbiltà u l-kapaċità li jiġu sodisfatti t-talbiet tal-kredituri; B’mod partikolari f’każ meta tittieħed deċiżjoni dwar restawrazzjoni, il-kredituri b’garanzija huma projbiti li jeżerċitaw id-drittijiet tagħhom fuq il-proprjetà tad-debitur li sservi bħala garanzija għat-talbiet tagħhom, sakemm jiġi rrifjutat proġett ta’ restawrazzjoni, imma, jekk il-proġett ta’ restawrazzjoni jiġi adottat u approvat, - sa l-aħħar tar-restawrazzjoni jew it-tmiem tagħha. ftehim – riżoluzzjoni ta’ stat ta’ falliment bi ftehim bejn il-kredituri u d-debitur dwar il-ħarsien ta’ l-obbligi tad-debitur.B’mod partikolari f’każ ta’ ftehim, kredituri huma marbuta bit-termini u l-kondizzjonijiet tal-ftehim u għandhom jikkonformaw mal-ftehim anki jekk ikunu vvutaw kontra l-ftehim jew ma jkunux ħadu sehem fil-votazzjoni. Barra dan, il-laqgħa tal-kredituri tista’ ma tiddeċidix fuq ir-restawrazzjoni jew fuq il-bidu ta’ proċedimenti ta’ falliment sakemm ikun għadu fis-seħħ il-ftehim.falliment – riżoluzzjoni ta’ stat ta’ falliment li tillikwida l-assi tad-debitur u li tissodisfa t-talbiet tal-kredituri minn riżorsi li jkunu nkisbu waqt il-proċedimenti ta’ stralċ.Fil-Latvja ma jeżistux miżuri preventivi biex titjieb is-solvibbiltà qabel il-ftuħ ta’ proċedimenti ta’ falliment kif ukoll dwar ir-ristrutturazzjonijiet u r-riorganizzazzjonijiet informali. Fuq
2. X’inhuma l-kondizzjonijiet biex jinfetaħ kull wieħed mit-tipi ta’ proċediment ta’ falliment?
Il-kategoriji ta’ persuni li ġejjin jistgħu jiġu suġġetti għal proċedimenti ta’ falliment:l-intrapriżi u l-kumpaniji kollha rreġistrati fir-Reġistru ta’ l-Intrapriżi;l-intrapriżi ta’ l-Istat u tal-muniċipalitajiet u l-kumpaniji fil-perjodu ta’ tranżizzjoni.Persuni fiżiċi ma jistgħux jiġu suġġetti għal proċedimenti ta’ falliment.Il-persuni li ġejjin jistgħu jitolbu lil qorti biex tiftaħ proċedimenti ta’ falliment, billi jippreżentaw l-applikazzjoni rispettiva (l-applikazzjoni ta’ falliment):id-debitur jew il-likwidaturi ta’ debituri (kummissjonijiet ta’ likwidazzjoni);il-kredituri jew grupp ta’ kredituri; l-amministratur tal-każ ta’ falliment rispettiv; l-awtoritajiet ta’ l-Istat u tal-muniċipalitajiet kompetentiWara li d-debitur jiġi ddikjarat fallut, l-amministratur għandu jwettaq l-attivitajiet li ġejjin: fi żmien tliet ijiem minn meta d-debitur jiġi ddikjarat fallut, l-amministratur għandu jibgħat notifika u traskrizzjoni tas-sentenza tal-qorti lir-Reġistratur ta’ l-Intrapriżi - u lill-Uffiċċju tar-Reġistru ta’ l-Artijiet - , fejn tkun tinsab il-proprjetà immobbli, waqt li jindika fid-dokument anness ismu u kunjomu, il-post tan-negozju u n-numru tat-telefon. Ir-Reġistru ta’ l-Intrapriżi għandu jirreġistra l-informazzjoni li tkun intbagħtet skond il-proċeduri pprovduti fil-Liġi dwar ir-Reġistru ta’ l-Intrapriżi. Huwa d-dmir ta’ l-Uffiċċju tar-Reġistru ta’ l-Artijiet li jagħmel annotazzjoni fit-taqsima rilevanti tar-reġistru ta’ l-artijiet, skond il-Liġi dwar ir-Reġistru ta’ l-Artijiet, li s-sid ikun ġie ddikjarat fallut; Fuq
fi żmien tliet ijiem minn meta d-debitur jiġi ddikjarat fallut l-amministratur għandu jibgħat in-notifika rispettiva għall-pubblikazzjoni fil-gazzetta uffiċjali “Latvijas Vēstnesis” . L-amministratur għandu wkoll id-dritt li jibgħat in-notifika ta’ falliment għall-pubblikazzjoni f’gazzetti oħrajn.
3. X’funzjoni għandhom id-diversi parteċipanti f’kull wieħed mit-tipi ta’ proċediment?
It-talba għall-ftuħ tal-proċedimenti ta’ falliment kontra d-debitur għandha tiġi eżaminata minn qorti reġjonali kompetenti fejn id-debitur ikollu l-indirizz reġistrat. L-amministatur huwa persuna maħtura minn qorti fuq il-bażi ta’ proposta mill-aġenzija ta’ l-Istat “L-amministrazzjoni tal-falliment”.Tista’ tkun amministratur biss persuna fiżika li għandha edukazzjoni legali ogħla jew edukazzjoni ogħla fil-qasam ta’ l-ekonomija, tal-ġestjoni jew tal-finanzi, jew mhux inqas minn tliet snin esperjenza ta’ xogħol fl-istituzzjonijiet ta’ superviżjoni u awtoritajiet esekuttivi ta’ intrapriża jew kumpanija, u li ssodisfat ir-rekwiżiti għaċ-ċertifikazzjoni fl-ispeċjalizzazzjoni ta’ amministratur u li ngħatat ċertifikat mill-aġenzija ta’ l-Istat “l-Amministrazzjoni tal-falliment”. L-amministratur għandu jassigura l-legalità u l-effikaċja tal-proċedimenti ta’ falliment; għandu jamministra u jassigura l-preservazzjoni tal-proprjetà tad-debitur sakemm jintemmu l-proċedimenti ta’ falliment. Fuq
Wara li d-debitur jiġi ddikjarat fallut l-amministratur ikollu d-drittijiet li ġejjin:li jiddeċiedi jekk id-debitur ikomplix jopera b’mod sħiħ jew parzjali; li jgawdi d-drittijiet u s-setgħat kollha ta’ l-istituzzjonijiet amministrattivi mogħtija lilu mil-liġi, mill-istatuti tad-debitur jew mill-kuntratti. Id-debitur huwa intrapriża jew kumpanija li ma tkunx f’qagħda li tħallas l-obbligi ta’ dejn tagħha. Ir-rappreżentanti tad-debitur huma azzjonisti tal-kapital tad-debitur, membri u uffiċjali ta’ istituzzjonijiet amministrattivi tad-debitur li għandhom id-dritt li jieħdu deċiżjonijiet dwar id-debitur jew li jirrappreżentaw lid-debitur skond l-istatuti jew il-kuntratti tad-debituri. Ir-rappreżentanti tad-debituri għandhom l-obbligi li ġejjin:li jattendu għal-laqgħat kollha tal-kredituri u s-seduti tal-qorti kollha li jkunu ġew notifikati dwarhom, kif ukoll li jipprovdu l-informazzjoni meħtieġa;li jinnotifikaw lill-amministratur, fi żmien tliet ijiem, bl-indirizz tar-residenza l-ġdida f’każ ta’ bdil fir-residenza tad-debitur matul il-proċedimenti ta’ falliment;li jipprovdu l-informazzjoni li tkun intalbet minn laqgħa ta’ l-amministratur u l-kredituri fi żmien ħmistax-il ġurnata mid-data li fiha tkun intbagħtet it-talba;li jippreżentaw applikazzjoni ta’ falliment lill-qorti. Il-kreditur huwa Stat, muniċipalità, persuna legali, persuna fiżika jew grupp ta’ persuni fiżiċi marbutin b’kuntratt, li jkollu jieħu mingħand id-debitur. Hemm żewġ kategoriji ta’ kredituri:kreditur mingħajr garanzija – kreditur li t-talba tiegħu mhix garantita b’rahan;kreditur bil-garanzija – kreditur li t-talba tiegħu hi garantita b’rahan pussessorju, b’rahan kummerċjali jew b’ipoteka rreġistrata fir-Reġistru ta’ l-Artijiet jew fir-Reġistru tal-Vapuri. Il-kreditur għandu d-drittijiet li ġejjin: Fuq
li jieħu sehem f’laqgħa tal-kredituri; li jippreżenta applikazzjoni ta’ falliment lill-qorti; li jippreżenta lill-amministratur oġġezzjonijiet motivati dwar l-ammissibbiltà tat-talbiet ta’ kredituri oħrajn, ħlief talbiet deċiżi minn deċiżjonijiet tal-qorti li jkunu ġew fis-seħħ;li jappella lil qorti mid-deċiżjoni ta’ laqgħa ta’ kredituri b’mod parzjali dwar l-ammissibbiltà ta’ talba ta’ kreditur ieħor jew miċ-ċaħda tat-talba tiegħu; li jitlob li jsiru laqgħat regolari ta’ kredituri; kreditur bil-garanzija jista’ jagħti bidu għall-bejgħ tal-proprjetà ta’ debitur li tkun isservi bħala garanzija għat-talba tiegħu (proprjetà soġġetta għal rahan) wara li tkun ittieħdet riżoluzzjoni ta’ stat ta’ falliment (ftehim, restawrazzjoni jew falliment);li jitħallas għal dak li għandu jieħu.Il-laqgħa tal-kredituri hija operazzjoni organizzata u kollettiva tal-kredituri. Hija għandha d-dritt li: taħtar il-kumitat tal-kredituri;tagħżel riżoluzzjoni ta’ l-istat ta’ falliment u tiddetermina d-dispożizzjonijiet bażiċi tagħha;teżamina u tadotta jew tirrifjuta l-proposti mibgħuta għar-riżoluzzjoni ta’ l-istat ta’ falliment (abbozz ta’ ftehim, proġett ta’ restawrazzjoni, deċiżjoni dwar il-falliment) u l-proċeduri għall-ħlas tad-djun fl-ordni ta’ prijorità ddeterminata mil-Liġi dwar il-Falliment ta’ l-Intrapriżi u tal-Kumpaniji;tiddeċiedi dwar l-ammont ta’ spejjeż għall-amministratur u l-proċeduri dwar il-ħlas tad-djun, kif ukoll tiddetermina t-tmiem tal-perjodu għar-riżoluzzjoni ta’ l-istat ta’ falliment.Ġuriżdizzjoni fl-eżami ta’ l-ilmenti Fuq
L-ilmenti dwar id-deċiżjonijiet jew l-attivitajiet ta’ amministratur għandhom jiġu eżaminati mill-aġenzija ta’ l-Istat “L-amministrazzjoni ta’ falliment”, li għandha taċċerta l-opinjoni ta’ min jagħmel l-ilment u ta’ l-amministratur, il-konformità tagħha mal-liġijiet u għandha tipprova tirriżolvi konflitt, li jkun qam, jew tirrikonċilja l-partijiet. Il-qorti, li fiha jkunu nbdew il-proċedimenti ta’ falliment, għandha tiddeċiedi dwar l-ilmenti li jirrigwardaw id-deċiżjonijiet jew l-attivitajiet ta’ l-amministraturi, billi tirreferi għall-materjal ma’ l-ilment li jikkonċerna l-eżami tat-tilwima fl-“Amministrazzjoni ta’ falliment” ta’ l-aġenzija ta’ l-Istat.L-ilmenti dwar id-deċiżjonijiet jew l-attivitajiet ta’ persuni oħrajn involuti fil-proċedimenti ta’ falliment għandhom jiġu deċiżi mill-qorti li fiha jkunu nbdew il-proċedimenti ta’ falliment. Kull kreditur għandu d-dritt li jappella f’qorti mid-deċiżjoni ta’ laqgħa ta’ kredituri b’mod parzjali dwar l-ammissibbiltà ta’ talba ta’ kreditur ieħor jew dwar iċ-ċaħda tat-talba tiegħu. L-appell jista’ jiġi ppreżentat fi żmien ġimgħatejn mill-ġurnata tal-laqgħa tal-kredituri, imma jekk il-kreditur ma jkunx ipparteċipa fil-laqgħa, mill-ġurnata li fiha l-kreditur jiġi nnotifikat bid-deċiżjoni tal-laqgħa tal-kredituri.Kreditur jew grupp ta’ kredituri jistgħu jitolbu lil qorti tirrevoka deċiżjoni ta’ laqgħa ta’ kredituri dwar restawrazzjoni jekk din id-deċiżjoni tkun inkisbet permezz ta’ frodi jew theddid, jew b’riżultat ta’ żball.
4. X’inhuma l-effetti tal-ftuħ ta’ proċedimenti?
Mal-bidu ta’ proċedimenti ta’ falliment, kreditur huwa pprojbit milli jwettaq azzjonijiet individwali li bihom jistgħu jiġu ddanneġġjati l-interessi tal-kredituri in ġenerali. Drittijiet ta’ proprjetà miksubin mill-kredituri jew terzi persuni bħala riżultat ta’ l-azzjonijiet ta’ kredituri għandhom jiġu ddikjarati nulli u bla effett minn qorti fuq il-bażi ta’ talba mill-amministratur, debitur, kreditur ieħor jew grupp ta’ kredituri.
Mal-ftuħ ta’ proċedimenti ta’ falliment amministratur għandu jassigura li l-frażi “maksātnespējīgais” (“fallut”) tintuża fir-rekwiżiti kollha tad-debitur. Mal-ftuħ ta’ proċedimenti ta’ falliment id-debitur: jitlef id-dritt li jiddisponi mill-proprjetà tiegħu;tiġi sospiża l-operazzjoni ta’ l-istituzzjonijiet amministrattivi tad-debitur; jitterminaw ż-żjieda fil-ħlas tal-multi minħabba pagamenti li jsiru tard u ż-żjieda fil-pagamenti ta’ l-interessi dwar it-talbiet kontra d-debitur; jiġu sospiżi l-proċedimenti ċivili kontra d-debitur; jitterminaw il-proċedimenti ta’ infurzar ta’ sentenzi għall-irkuprar ta’ l-arretrati. 5. X’inhuma r-regoli speċifiċi relatati ma’ ċerti kategoriji ta’ talbiet?
Id-drittijiet tal-partijiet terzi huma mħarsa bil-mod li ġej:il-lista tal-proprjetà tad-debitur suġġetta għat-talbiet tal-kredituri m’għandhiex tinkludi proprjetà fil-pussess ta’ jew miżmuma mid-debitur, li tkun tappartjeni lil terzi persuni;l-amministratur għandu jassigura l-preservazzjoni tal-proprjetà li tkun tappartjeni lil terzi persuni sakemm tiġi trasferita lis-sid. L-amministratur għandu d-dritt li jirkupra mingħand terzi persuni dawk l-ispejjeż li jirriżultaw mill-manutenzjoni tal-proprjetà tagħhom;jekk proprjetà li tkun tappartjeni lil terzi persuni tkun ġiet trasferita qabel ma jiskadi ż-żmien li fih iridu jintbagħtu t-talbiet tal-kredituri, u s-sidien tal-proprjetà jkunu bagħtu t-talbiet tagħhom fiż-żmien stipulat, il-valur ta’ din il-proprjetà jrid jiġu rimborżat kollu kemm hu qabel ma jiġu sodisfatti talbiet oħrajn. L-ammont imħallas għandu jiġi rkuprat mingħand il-persuna li tkun responsabbli mit-trasferiment żbaljat tal-proprjetà tat-terza persuna.Ir-rilaxx b’mod sħiħ jew parzjali mill-obbligi li jirrigwardaw debitur (talbiet jew djun) permezz tat-tpaċija mhuwiex permess. Fuq
Kumpens għad-danni: l-amministratur għandu responsabbiltà sħiħa għad-danni kkaġunati lill-kredituri minħabba n-nuqqas tiegħu jew tagħha; l-amministatur huwa responsabbli għad-danni kkaġunati mill-ispeċjalisti u l-assistenti mistiedna mill-amministratur, li jkunu qed jaġixxu skond l-awtorità tiegħu;jekk istituzzjoni kompetenti ta’ l-Istat jew ta’ muniċipalità tkun bagħtet applikazzjoni ta’ falliment li tkun infondata jew li tkun falza b’mod intenzjonali, id-danni li jsofri d-debitur għandhom jiġu kkumpensati mill-baġit ta’ l-Istat jew tal-muniċipalità rispettivament;f’każ ta’ restawrazzjoni għandu jkun hemm proġett ta’ restawrazzjoni li jindika l-kumpens li jrid jingħata lill-kredituri bil-garanzija dwar ir-restrizzjoni tad-drittijiet tagħhom matul ir-restawrazzjoni u l-proċeduri għall-ħlas ta’ dan il-kumpens;jekk il-proprjetà soġġetta għal rahan tinqered, jew il-valur tagħha jonqos waqt ir-restawrazzjoni, it-talba tal-kreditur bil-garanzija għandha tiġi koperta, skond il-valur tal-proprjetà soġġetta għal rahan jew sa l-ammont tat-tnaqqis fil-valur tagħha, mill-ispejjeż ta’ amministrazzjoni tal-proċedimenti ta’ falliment. It-tnaqqis fil-valur tal-proprjetà soġġetta għal rahan, kif jidher hawnhekk, ma japplikax għax-xedd u l-kedd naturali tal-proprjetà.Terminazzjoni ta' kuntratti ta' l-impjieg:Wara li d-debitur jiġi ddikjarat fallut, l-amministratur jista’ jittermina l-kuntratti ta’ l-impjieg ta’ l-impjegati li jaħdmu mad-debitur. F’każ ta’ terminazzjoni ta’ kuntratti ta’ l-impjieg, l-impjegati li jitneħħew mill-impjieg jakkwistaw l-istatus ta’ kredituri:
sa l-ammont tas-salarju mhux imħallas u l-ħlasijiet relatati li ma jkunux ġew irċevuti; sa l-ammont tar-rimborż tad-danni li jikkonċernaw inċident jew marda fuq il-post tax-xogħol għall-perjodu kollu ta’ mingħajr ħlas, u sa l-ammont tal-ħlasijiet dovuti għall-perijodu ta’ tliet snin bil-quddiem lill-baġit speċjali dwar l-assigurazjoni soċjali ta’ l-Istat, jekk l-inċident fuq il-post tax-xogħol ikun ġara, jew il-marda tkun ittieħdet, qabel l-1 ta’ Jannar 1997. L-obbligi tal-kredituri: il-kreditur bil-garanzija għandu jikkoordina ma’ l-amministratur dwar id-dispożizzjonijiet li jirrigwardaw l-irkant volontarju tal-proprjetà mobbli tad-debitur soġġetta għal rahan u l-prezz inizjali;jikkonformaw mat-termini u l-kondizzjonijiet tal-ftehim, irrispettivament mil-fatt jekk il-kreditur ikunx ivvota kontra l-ftehim jew ma jkunx ħa sehem fil-votazzjoni; f’każ ta’ restawrazzjoni l-kreditur bil-garanzija ma jistax jeżerċita d-drittijiet tiegħu dwar il-proprjetà tad-debitur li sservi bħala garanzija għat-talbiet tagħhom, sakemm il-proġett ta’ restawrazzjoni jiġi rifjutat, imma, jekk il-proġett ta’ restawrazzjoni jiġi adottat u approvat, sa l-aħħar tar-restawrazzjoni jew it-terminazzjoni tagħha.Ir-regoli dwar il-prijoritajiet tal-kredituri:l-ewwelnett, l-ispejjeż amministrattivi tal-proċedimenti ta’ falliment iridu jkunu koperti kollha; wara li jiġu koperti l-ispejjeż amministrattivi, il-fondi li jibqgħu għandhom jitqassmu, l-ewwelnett, biex jiġu sodisfatti t-talbiet tal-kredituri prijoritarji (l-ammonti prinċipali tad-dejn biss mingħajr imgħax) fil-gruppi li ġejjin:ammonti dovuti lill-impjegati; pagamenti lil irziezet, produtturi individwali, kooperattivi u kumpaniji inkorporati għal dak li jirrigwarda prodotti agrikoli pprovduti lil intrapriżi ta’ pproċessar;ammonti dovuti għall-ħlas tad-djun tat-taxxa soċjali għal sena qabel il-bidu tal-proċedimenti ta’ falliment;ammonti dovuti lill-Istat dwar il-ħlas lura ta’ kreditu garantit mill-Istat; ammonti dovuti għall-ħlas lura ta’ djun ta’ taxxi u drittijiet oħrajn, inkluż id-dejn tat-taxxa soċjali li jibqa’, ħlief il-ħlas bin-nifs;it-tieninett, wara li jiġu sodisfatti l-ammonti dovuti lill-kredituri prijoritarji kif provdut, il-fondi li jibqgħu għandhom jitqassmu biex jiġu sodisfatti l-ammonti dovuti lill-kredituri li jibqgħu; l-ammonti dovuti lil kwalunkwe grupp sussegwenti ta’ kredituri għandhom jiġu sodisfatti biss wara li jiġu sodisfatti b’mod sħiħ l-ammonti dovuti lill-grupp preċedenti ta’ kredituri. Jekk il-fondi monetarji tad-debitur ma jkunux biżżejjed biex jissodisfaw b’mod sħiħ l-ammonti kollha dovuti lill-grupp wieħed ta’ kredituri, dawn l-ammonti għandhom jiġu sodisfatti skond il-proporzjon ta’ l-ammont li jkun dovut lil kwalunkwe kreditur fi ħdan dan il-grupp.
6. X’inhuma r-regoli li jirrigwardaw l-atti ta’ detriment?
Il-qorti tista’ tiddikjara nulli u bla effett it-tranżazzjonijiet li jirrigwardaw il-proprjetà immobbli bejn id-debitur u l-persuni terzi fiċ-ċirkustanzi li ġejjin:
ikunu ġew magħmula wara l-ġurnata li fiha tkun ġiet ippreżentata l-applikazzjoni ta’ falliment u d-debitur ikun għalhekk bl-intenzjoni kkaġuna d-danni lill-kredituri – indipendentement mill-fatt jekk il-persuna li magħha jew għan-nom tagħha tkun saret it-tranżazzjoni kinitx jew ma kinitx taf dwar l-ikkaġunar ta’ danni lill-kredituri;ikunu ġew magħmula fi żmien ħames snin qabel il-ġurnata li fiha jkun seħħ il-falliment, id-debitur ikun għalhekk bl-intenzjoni kkaġuna d-danni lill-kredituri u l-persuna li magħha jew għan-nom tagħha tkun saret it-tranżazzjoni kienet taf bl-ikkaġunar ta’ dawn id-danni; ikunu ġew magħmula fi żmien ħames snin qabel il-ġurnata li fiha jkun seħħ il-falliment, u dan ikun ġie determinat minn qorti li tkun qed tisma’ l-proċedimenti kriminali u d-debitur ikun twassal għall-falliment minħabba reat u l-persuna, li magħha jew għan-nom tagħha tkun saret it-tranżazzjoni, kienet taf b’dan ir-reat.Jekk id-debitur ikun wettaq tranżazzjonijiet ma’ persuni interessati dwar id-debitur jew għall-benefiċċju ta’ dawn il-persuni u jekk minħabba dawn it-tranżazzjonijiet il-kredituri jkunu sofrew danni, għandu jiġi preżunt li dawn il-persuni kienu jafu bl-ikkaġunar tad-danni, sakemm ma jippruvawx mod ieħor. Jekk it-tranżazzjonijiet, li minħabba fihom ikunu ġew ikkaġunati d-danni lill-kredituri, ikunu saru wara l-ġurnata meta jkun seħħ il-falliment jew fi żmien xahar qabel il-ġurnata li fiha jkun seħħ il-falliment, għandu jitqies li d-debitur għamel danni b’mod intenzjonali lill-interessi tal-kredituri, sakemm ma jippruvax mod ieħor.
7. X’inhuma l-kondizzjonijiet għall-preżentazzjoni u l-ammissjoni tat-talbiet?
L-amministratur jissottometti avviż għall-pubblikazzjoni fil-gazzetta uffiċjali “Latvijas Vēstnesis.” L-avviż jinkludi stedina lill-kredituri biex jissottomettu t-talbiet tagħhom kontra debitur, il-post u l-ħin li fihom dawn is-sottomissjonijiet iridu jiġu rċevuti u l-konsegwenzi tad-dewmien. Fuq
It-talbiet tal-kredituri kontra debitur għandhom jintbagħtu lill-amministratur fi żmien tliet xhur mill-ġurnata li fiha tiġi ppublikata n-notifika ta’ falliment tad-debitur fil-gazzetta uffiċjali “Latvijas Vēstnesis” jekk qorti ma tkunx speċifikat perijodu ta’ żmien iktar qasir. Persuni li jilħqu l-istatus ta’ kredituri wara t-tmiem ta’ dan il-perijodu ta’ żmien għandhom jissottomettu t-talbiet tagħhom lill-amministratur qabel id-determinazzjoni tal-proċeduri għall-ħlas ta’ l-ispejjeż u djun amministrattivi.Amministratur għandu jikkompila t-talbiet tal-kredituri li jkunu ntbagħtu u li jkunu riflessi fil-kontabbiltà tad-debitur, u jipprepara lista tat-talbiet tal-kredituri bil-garanzija, lista tat-talbiet tal-kredituri mingħajr garanzija, waqt li jindika l-ammont ta’ kull talba. Fil-lista tat-talbiet tal-kredituri mingħajr garanzija, l-amministratur għandu jindika n-numru ta’ voti ta’ kull kreditur mingħajr garanzija li jikkorrispondi għall-ammont tat-talba għall-ewwel laqgħa tal-kredituri. L-amministratur għandu jaggruppa t-talbiet tal-kredituri f’sekwenza rispettiva għall-ħlas tad-djun, jivverifika li t-talbiet jikkonformaw mar-rekwiżiti tal-liġi u, jekk ikun meħtieġ, jitlob informazzjoni u dokumenti mingħand min jagħmel it-talba. L-amministratur jiddeċiedi dwar l-ammissibbiltà jew iċ-ċaħda tat-talba tal-kreditur. L-amministratur ma jistax jiċħad talbiet ta’ kredituri rikonoxxuti minn deċiżjoni ta’ qorti li tkun ġiet fis-seħħ.Wara li jkun ivverifika l-bażi għat-talbiet tal-kredituri bil-garanzija, l-amministratur għandu jeskludi mil-lista ta’ proprjetà għall-irkupru tat-talbiet tal-kredituri dik il-proprjetà li tkun ingħatat b’rahan bħala garanzija għal dawn it-talbiet.
8. X’inhuma r-regoli dwar il-proċedura ta’ riorganizzazzjoni? Ma teżistix proċedura ta’ riorganizzazzjoni ta’ qabel il-falliment
fil-Latvja. 9. X’inhuma r-regoli dwar il-proċeduri ta’ stralċ?
L-iskop prinċipali tal-proċedimenti ta’
falliment huwa li safejn hu possibbli jiġu sodisfatti t-talbiet tal-kredituri
billi jinkiseb l-akbar dħul possibbli mil-likwidazzjoni tal-proprjetà
tad-debitur. Il-bejgħ ta’ l-assi tad-debitur għandu jsir
permezz ta’ irkantijiet pubbliċi organizzati mill-amministratur. F’każijiet individwali l-amministratur jista’, bil-kunsens mogħti minn
laqgħa tal-kredituri, jutilizza għamliet oħra ta’ aljenazzjoni tal-proprjetà
mobbli tad-debitur. 10. X’inhuma l-kondizzjonijiet għat-tmiem tal-proċedimenti?
Qorti tittermina l-proċedimenti ta’ falliment fuq il-bażi ta’ applikazzjoni mibgħuta mill-amministratur jekk tkun teżisti waħda miċ-ċirkustanzi li ġejjin:id-debitur ikun wettaq l-obbligi kollha tiegħu;id-debitur ikun wettaq dawk l-obbligi kollha li jkun skadilhom iż-żmiem biex jitwettqu, u wara t-twettiq ta’ dawn l-obbligi l-assi tad-debitur ikunu jeċċedu l-ammont ta’ djun li jkun baqa’;l-ebda kreditur ma jkun applika sa l-aħħar tal-perijodu ta’ żmien avżat; il-proċedimenti ta’ falliment ikunu ġew ikkompletati. Il-konsegwenzi tat-tmiem tal-proċedimenti ta’ falliment: jekk il-proċedimenti ta’ falliment jinġiebu fit-tmiem minħabba t-tiġdid tas-solvibbiltà attwali ta’ debitur, is-setgħat ta’ amministratur jitterminaw, fil-proċedimenti ta’ falliment rilevanti, jiġġeddu d-drittijiet tad-debitur li jippossjedi u jamministra l-proprjetà tiegħu, kif ukoll il-funzjonament tal-korpi amministrattivi tad-debitur;jekk il-proċedimenti ta’ falliment jiġu terminati minħabba l-falliment ta’ debitur, is-setgħat ta’ l-amministratur jiġu terminati meta qorti tkun iddeċidiet dwar it-terminazzjoni tal-proċedimenti ta’ falliment.
Il-Portal tal-Qrati tal-Latvja Gwida tal-Liġi tal-Latvja Tulkošanas un terminoloğijas centrs - Latvijas Republikas Tieslietu Ministrija - Maksātnespējas administrācija - Latvijas Republikas uznēmumu Registrs - Zemesgramata - Latvijas Vēstnesis « Falliment - Informazzjoni Ġenerali | Latvja - Informazzjoni Ġenerali »